27. ágúst

27. ágúst er 239. dagur ársins (240. á hlaupári) samkvæmt gregoríska tímatalinu. 126 dagar eru eftir af árinu.

 Atburðir 
 1626 - Kristján 4. tapaði orrustu gegn Tilly hershöfðingja, við Lutter am Barenberg.
 1636 - Alvaro 6. varð konungur Kongó.
 1689 - Kína og Rússland gerðu með sér Nertsjinsksáttmálann.
 1729 - Hraun rann út í Mývatn umhverfis kirkjuna í Reykjahlíð í Mývatnseldum, sem stóðu með hléum frá 1724 og fram í september 1729.
 1828 - Simón Bolívar tók sér alræðisvald í Stór-Kólumbíu.
 1867 - Eldgos hófst í Vatnajökli og stóð í 13 daga. Talið er að gosið hafi verið nálægt Grímsvötnum.
 1914 - Fjórir menn af 17 manna áhöfn togarans Skúla fógeta fórust er togarinn sigldi á tundurdufl og sökk.
 1929 - Sjö sauðnautskálfar voru fluttir til landsins í tilraunaskyni frá Grænlandi en drápust allir um veturinn. 
 1946 - Fyrsti bíllinn kom til Siglufjarðar eftir að unnið hafði verið að vegagerð um Siglufjarðarskarð í ellefu ár.
 1951 - Sýningarsalir Listasafns Íslands í húsi Þjóðminjasafnsins voru formlega opnaðir.
 1964 - Bandaríska kvikmyndin Mary Poppins var frumsýnd.
 1967 - Umboðsmaður Bítlanna, Brian Epstein, fannst látinn í læstu svefnherbergi.
 1970 - Flugsveitin Rauðu örvarnar sýndi listir sínar í Reykjavík og vakti mikla aðdáun.
 1973 - Möðruvallahreyfingin var stofnuð innan Framsóknarflokksins á Íslandi.
 1979 - Louis Mountbatten lávarður lést ásamt þremur öðrum í sprengjuárás Írska lýðveldishersins við Sligo á Írlandi. Sama dag voru 18 breskir hermenn drepnir í fyrirsát við Narrow Water Castle á Norður-Írlandi.
 1979 - Fabrizio De André og Dori Ghezzi var rænt af sardinísku mafíunni. Þeim var sleppt gegn lausnargjaldi í desember sama ár.
 1985 - Ibrahim Babangida varð forseti Nígeríu eftir valdarán.
 1991 - Moldóva lýsti yfir sjálfstæði frá Sovétríkjunum.
 1994 - Kvikmynd Friðriks Þórs Friðrikssonar, Bíódagar, hlaut Amanda-kvikmyndaverðlaunin. 
 1998 - Íslenska kvikmyndin Sporlaust var frumsýnd.
 2001 - Forsætisráðherra Ástralíu John Howard neitaði flutningaskipinu Tampa um leyfi til að leggja að höfn.
 2002 - Flak Northrop N-3PB-sjóflugvélar fannst á átta metra dýpi í Skerjafirði.
 2003 - Plánetan Mars var nær jörðu en hún hafði verið í 60.000 ár.
 2003 - Fyrstu sexhliða viðræðurnar um kjarnorkuáætlun Norður-Kóreu fóru fram.
 2008 - Íslenska karlalandsliðið í handknattleik var hyllt af miklum mannfjölda í miðbæ Reykjavíkur eftir komuna til landsins að afloknum Ólympíuleikum í Peking.
 2009 - Foringi í friðargæsluliði Sameinuðu þjóðanna lýsti yfir endalokum stríðsins í Darfúr eftir sex ára átök og 400.000 látna.
 2010 - Menningarhúsið Hof var tekið í notkun á Akureyri.
 2012 - Borgarastyrjöldin í Sómalíu: Stjórnarher Sómalíu náði hafnarborginni Marka á sitt vald.
 2015 - 70 flóttamenn fundust látnir í flutningabíl á vegi á landamærum Slóvakíu og Austurríkis.
 2022 - Asíubikarinn í krikket 2022 hófst í Sameinuðu arabísku furstadæmunum.
 2025 - Evrópumótið í körfubolta hefst.

 Fædd 
 1545 - Alexander Farnese, hertogi af Parma (d. 1592).
 1627 - Koxinga, kínverskur sjóræningi (d. 1662).
 1770 - Georg Wilhelm Friedrich Hegel, þýskur heimspekingur (d. 1831).
 1781 - Finnur Magnússon, íslenskur fornfræðingur (d. 1847).
 1812 - Páll Jónsson í Viðvík, íslenskur prestur og sálmaskáld (d. 1889).
 1862 - Klemens Jónsson, íslenskur stjórnmálamaður (d. 1930).
 1865 - Charles G. Dawes, bandarískur stjórnmálamaður og Nóbelsverðlaunahafi (d. 1951).
 1874 - Carl Bosch, þýskur efnafræðingur og Nóbelsverðlaunahafi (d. 1940).
 1881 - Sigurd Islandsmoen, norskt tónskáld (d. 1964).
 1884 - Vincent Auriol, franskur stjórnmálamaður (d. 1966).
 1887 - Jónas Guðlaugsson, íslenskt skáld (d. 1916).
 1890 - Man Ray, ljósmyndari og listamaður (d. 1976).
 1893 - Gunnlaugur Blöndal, íslenskur myndlistarmaður (d. 1962).
 1906 - Ed Gein, bandarískur raðmorðingi (d. 1984).
 1908 - Lyndon B. Johnson, forseti Bandaríkjanna (d. 1973).
 1929 - Ira Levin, bandarískur rithöfundur (d. 2007).
 1944 - G. W. Bailey, bandarískur leikari.
 1952 - Paul Reubens, bandarískur leikari.
 1953 - Kristinn Ágúst Friðfinnsson, íslenskur prestur.
 1957 - Sveinbjörn I. Baldvinsson, íslenskur rithöfundur.
 1958 - Kathy Hochul, bandarísk stjórnmálakona.
 1961 - Ástráður Haraldsson, íslenskur lögmaður.
 1962 - Sigurjón Birgir Sigurðsson (Sjón), íslenskt skáld.
 1965 - Paulo Silas, brasilískur knattspyrnumaður.
 1969 - Christine O'Donnell, bandarískur stjórnmálamaður.
 1970 - Brynhildur Þórarinsdóttir, íslenskur rithöfundur.
 1972 - Jimmy Pop, bandarískur tónlistarmaður.
 1972 - Róbert R. Spanó, íslenskur dómari.
 1973 - Dietmar Hamann, þýskur knattspyrnumaður.
 1974 - Dado Coletti, ítalskur leikari.
 1976 - Sarah Chalke, kanadísk leikkona.
 1976 - Mark Webber, ástralskur ökuþór.
 1982 - Helgi Már Magnússon, íslenskur körfuknattleiksmaður.
 1983 - Jamala, úkraínsk tónlistarkona.
 1986 - Sebastian Kurz, kanslari Austurríkis.
 1988 - Alexa Vega, bandarísk leikkona.
 1990 - Soluna Samay, dönsk söngkona.
 1992 - Kim Petras, þýsk tónlistarkona.
 1994 - Jendrik, þýskur tónlistarmaður.

 Dáin 
 1146 - Eiríkur lamb, Danakonungur.
 1312 - Arthúr 2., hertogi af Bretagne (f. 1262).
 1521 - Josquin Des Prez, flæmskt tónskáld (f. um 1450).
 1576 - Titianus, ítalskur listmálari (f. um 1489).
 1590 - Sixtus 5. páfi (f. 1521).
 1611 - Tomás Luis de Victoria, spænskt tónskáld (f. 1548).
 1626 - Enevold Kruse, danskur hirðstjóri (f. 1561).
 1635 - Lope de Vega, spænskt leikskáld (f. 1562).
 1914 - Eugen von Böhm-Bawerk, austurrískur hagfræðingur (f. 1851).
 1937 - Andrew W. Mellon, bandarískur iðnjöfur (f. 1855).
 1963 - W.E.B. DuBois, bandarískur mannréttindafrömuður og fræðimaður (f. 1868).
 1965 - Le Corbusier, svissneskur arkitekt (f. 1887).
 1967 - Brian Epstein, enskur athafnamaður (f. 1934).
 1975 - Haile Selassie, keisari Eþíópíu (f. 1892).
 1979 - Louis Mountbatten, breskur flotaforingi (f. 1900).
 1988 - Max Black, bandarískur heimspekingur (f. 1909).
 1990 - Stevie Ray Vaughan, bandarískur gítarleikari (f. 1954).
 2005 - Aðalheiður Hólm Spans, íslenskur verkalýðsforingi (f. 1915).

Flokkur:Ágúst